Dronning Christina (1933)

Dronning Christina, (originaltittel: Queen Christina, også vist i Norge under tittelen Dronning Kristina) er en amerikansk historisk-biografisk film fra 1933 regissert av Rouben Mamoulian og med Greta Garbo i hovedrollen som dronning Christina av Sverige.

Handlingsreferat 
Dronning Christina av Sverige (spilt av Greta Garbo) er veldig hengiven til landet sitt, og befolkningens velferd. Christina, som først inntok tronen i en alder av seks år etter farens død i kamp, blir avbildet som så hengiven i å styre godt, og å utdanne seg selv, at hun har avvist enhver form for seriøs romantikk eller ekteskap - til tross for press fra rådmennene hennes og at hennes fetter Karl X Gustav av Sverige (spilt av Reginald Owen) ønsker å gifte seg med henne, og produsere en arving til tronen. En dag, i et forsøk på å unnslippe alle restriksjonene i hennes kongelige tilværelse, sniker hun seg ut av byen og ender opp på samme vertshus som Antonio (spilt av John Gilbert) en spansk utsending på vei til den svenske hovedstaden. De to blir snart venner, selv om Antonio tror Christine er en mann på grunn av måten hun går kledd. Hun må avsløre snart ovenfor Antonio at hun er en kvinne, men ikke at hun er en dronning - og de tilbringer natten sammen. De blir nødt til å overnatte i flere dager ved vertshuset på grunn av en snøstorm.

Før de skiller lag forsikrer Christina ham om at de kan gjenforenes i Stockholm. Til hans overraskelse skjer dette når spanjolen blir presentert for dronningen, som han straks gjenkjenner som hans elskerinne. Antonio blir i utgangspunktet noe såret og irritert fordi han tror Christina har forsøkt å narre ham, og forsøkte å kompromittere hans lojalitet til kongen av Spania - som hadde sendt Antonio på dette oppdraget til Sverige for å gi Chrstina et tilbud om ekteskap. Hun gjør det klart at følelsene hennes for Antonio er ekte, og at hun jevnlig mottar slike tilbud fra forskjellige utenlandske kongelige. Men hun har ingen intensjon om å akseptere kongens forslag om ekteskap, og hun og Antonio blir venner igjen.

Når den inntrengende grev Magnus Gabriel De la Gardie (spilt av Ian Keith) som tidligere hadde hatt en romantiske forbindelser med dronningen, forsøker å vende befolkningen mot spanjolen. Til slutt bestemmer Christina seg for å utnevne Karl Gustav som hennes etterfølger og, i et trekk som sjokkerer samfunnet, abdisere tronen for å være sammen med Antonio. Men når hun kommer frem til et skip som etter planen skulle frakte Antonio og henne til Spania, oppdager hun Antonio alvorlig såret etter en sverd-duell mot grev Magnus - som han tapte.

Medvirkende 

 Greta Garbo som Christina av Sverige
 John Gilbert som Antonio
 Ian Keith som Count Magnus Gabriel De la Gardie
 Lewis Stone som Axel Oxenstierna
 Elizabeth Young som Ebba Sparre
 C. Aubrey Smith som Aage
 Reginald Owen som Karl X Gustav av Sverige
 Georges Renavent som Chanut, en fransk ambassadør
 David Torrence som erkebiskopen
 Gustav von Seyffertitz som en general
 Ferdinand Munier som gjestgiveren

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1933